Държавен вестник, бр. 3, 2016 г., стр. 105

БРОЙ  3	
Д Ъ Р Ж А В Е Н  В Е С Т Н И К 	
СТР.  105  
– изграждане и развитие на въоръжените 
сили на основата на: интеграция, достатъчност, 
приоритетност, съвместимост, адаптивност, 
модулност на войсковите единици, единство на 
силите, отчитане на ресурсите, единоначалие и 
организационна подчиненост, приемственост, 
последователност и прозрачност;
– Целите за способности – 2013, съгласувани 
в процеса на отбранително планиране на НАТО, 
са ключов елемент/отправна точка за изграж-
даните национални способности; 
– планирането на отбранителните способно-
сти се основава на вътрешна оптимизация на 
предоставения бюджет на Министерството на 
отбраната за периода 2016 – 2020 г., както и на 
потенциалните възможности за целево финан-
сиране от държавния бюджет на приоритетно 
придобиване на нови отбранителни способности 
с цел изграждане и поддържане на необходимите 
отбранителни способности; 
– постигане на оптимален баланс между 
планираните способности за изпълнение на ро-
лята, мисиите и задачите на въоръжените сили 
и разполагаемите ресурси за отбрана.
· Подходи:
– планиране на отбраната, базирано на спо-
собности;
– развитие на въоръжените сили: от струк-
турно изграждане към модернизация, осигурена 
чрез нарастване на капиталовите разходи;
– модернизацията на въоръжените сили ще 
се осъществи чрез реализиране на основните ин-
вестиционни проекти от Програмата за развитие 
на отбранителните способности на въоръжените 
сили на Република България 2020;
– при изпълнение на Целите за способно-
сти – 2013 усилията ще бъдат приоритетно насо-
чени към тези с настъпил или настъпващ срок 
на готовност, както и към целите, свързани с 
изграждането и подготовката на декларираните 
формирования и реалното им участие в операции;
– постепенно и непрекъснато нарастване на 
оперативната съвместимост на войските и силите;
– преструктурирането на съединенията и 
частите на тактическо ниво ще се осъществява, 
като се отчитат характеристиките на наличното 
и предвижданото за придобиване (освобожда-
ване) въоръжение, техника и други материални 
ресурси, както и структурата и числеността на 
декларираните формирования;
– процесът на изграждане и развитие на спо-
собностите на ВС ще бъде насочен към подобрява-
не на междуведомственото взаимодействие с цел 
изграждане на интегриран сектор за сигурност;
– поддържащи и допълнителни задачи ще се 
извършват само с вече изградени способности;
– повишаване на ефективността и ефикасност-
та при управление на отбранителните ресурси 
и оптимално изразходване на ограничените 
бюджетни средства;
– реализацията на плана ще се осъществява 
чрез отбранителните програми, утвърдени в МО 
и структурите на пряко подчинение на министъра 
на отбраната и Българската армия (БА);
– параметрите на входно-изходните изме-
рители, посочени в Програма 2020, ще бъдат 
планирани и отчитани в отбранителните про-
грами на БА.
7. Роля, мисии и задачи на въоръжените сили. 
Остават валидни дефинираните в Национална-
та отбранителна стратегия роля, мисии и задачи 
на въоръжените сили. Мисиите са основата за 
планирането, изграждането и развитието на въ-
оръжените сили за периода на настоящия план.
Роля – въоръжените сили гарантират сувере-
нитета, сигурността и независимостта на страната 
и защитават нейната териториална цялост.
Мисия „Отбрана“ – обхваща задачите, свърза-
ни с гарантирането на националния суверенитет 
и независимост, защита на териториалната цялост 
на страната и на страните – членки на НАТО, в 
условията на чл. 5 от Вашингтонския договор.
Мисия „Подкрепа на международния мир и 
сигурност“ – включва принос към операции на 
НАТО и ЕС в отговор на кризи, предот­вратяване 
на конфликти, борба с тероризма, участие в 
мисии на ООН, ОССЕ и други коалиционни 
формати, дейности по контрол на въоръжени-
ята, неразпространение на оръжия за масово 
унищожение, техните носители и материалите 
за тяхното производство, международно военно 
сътрудничество, предоставяне на хуманитарна 
помощ, укрепване на доверието и сигурността.
Мисия „Принос към националната сигурност в 
мирно време“ – включва поддържане на способ-
ности за ранно предупреждение за потенциални 
рискове и заплахи; дейности по контрола на 
въздушното и морското пространство; участие в 
операции за пресичане на терористични дейст-
вия; защита на стратегически обекти; защита 
и подпомагане на населението при природни 
бедствия, аварии и екологични катастрофи; неут-
рализиране на невзривени боеприпаси; оказване 
на хуманитарна помощ; съдействие за контрола 
на миграцията; спасителни и евакуационни 
дейности; помощ, при необходимост, на други 
държавни органи, организации и местни власти за 
предотвратяване и преодоляване на последстви-
ята от терористични атаки, природни бедствия, 
екологични и индустриални катастрофи и опасно 
разпространение на инфекциозни заболявания.
8. Ниво на амбиция по мисиите на въоръ­
жените сили.
Националното ниво на амбиция за използване 
на въоръжените сили е:
– По мисия „Отбрана“ – в съответствие с 
чл. 9 от Конституцията на Република България 
въоръжените сили защитават суверенитета и 
териториалната цялост на страната с всички 
разполагаеми сили и средства, създадени по 
чл. 3 от Вашингтонския договор. Тази защита 
се осъществява в условията на активиран чл. 5 
от Вашингтонския договор и въоръжените сили 
я изпълняват съвместно със сили и средства 
за колективна отбрана на НАТО, определени в 
системата на общото отбранително планиране 
на алианса, като част от тях своевременно са 
развърнати на българска територия.